google/wiki40b huggingface dataset:
Rothschildia lebeau

Utseende

En stor (vingespenn  millimeter) påfuglspinner med svært store vinger sammenlignet med kroppen. Vingene er brunrosa. Midt i hver vinge er det en stor, kantete, sølvfarget flekk, utenfor dette et lyst tverrbånd.
Vingenes ytre del er brunrosa, vingespissen rosa-aktig grå. Denne arten har et sterkt, rosa fargeskjær.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten er utbredt fra Mexico i nord til Bolivia i sør.
Nasjonale mesterskap i landeveissykling 2016

Nasjonale mesterskap i landeveissykling 2016 startet i Australia og New Zealand i januar. De fleste andre mesterskapene arrangeres i siste uke i juni, før Tour de France.
Stein fra månen

Stein fra månen er blitt samlet inn av amerikanske Apollo og sovjetiske romfartøyer. De amerikanske Apollofartøyene hentet i løpet av seks innsamlinger 2 415 steiner og andre objekter med en totalvekt på 381 kg.  De fleste av disse ble samlet inn av Apollo 15, 16 og 17. Sovjetiske romfartøyer samlet inn ytterligere 326 gram månestein på tre forsøk.
Jared Kushner

Bakgrunn

Jared Kushner ble født i Livingston i New Jersey. Han vokste opp sammen med sine foreldre Charles Kushner og Seryl Kushner (født Stadtmauer) og sine tre søsken Joshua, Nicole og Dara. Kushner fikk en religiøs oppdragelse og bekjenner seg til jødedommen. Hans farforeldre Joseph Kushner (1922–1985) og Reichel «Rae» Kushner (1923–2004) emigrerte til USA fra Polen i 1949, etter å ha overlevd holocaust.
Kushner avla kandidateksamen i sosiologi ved Harvard University i 2003. Han studerte også statsvitenskap. Deretter studerte han ved New York University, hvor han i 2007 avla både juristeksamen og mastereksamen i selskapsøkonomi (MBA).
Den 25. oktober 2009 giftet Kushner seg med Ivanka Trump, datter til Ivana og Donald Trump. Paret har tre barn.

Forretningskarriere

I 2005 tok Kushner over ledelsen for familieselskapet Kushner Companies, etter at hans far Charles havnet i fengsel. Kushner er også deleier i den berømte Times Square Building.

Politisk karriere

Under valgkampanjen i presidentvalget 2016 tilhørte Kushner den republikanske presidentkandidaten Donald Trumps indre krets av rådgivere. Kushner var blant annet arkitekten bak Trumps mediestrategi og vellykkede kampanje på sosiale medier. Trump vant presidentvalget og i et intervju med Forbes i november 2016 anerkjente forretningslederen Eric Schmidt Kushners innsats i presidentkampanjen. Schmidt mente at «Jared Kushner er den største overraskelsen i 2016-valget. Etter min beste oppfatning var det han som i realiteten ledet kampanjen, og gjorde det i hovedsak uten noen ressurser."
Den 9. januar 2017 meddelte Trump at han hadde valgt Kushner, sammen med Stephen Miller, som sine to seniorrådgivere i sitt kabinett. Kushner ble tatt i ed som seniorrådgiver den 22. januar 2017. I mars 2017 ble Kushner også tildelt rollen som leder for et nytt White House Office of American Innovation.
Ü (Tibet)

Ü (tibetansk དབུས dbUs = «midten») er den gamle sentraltibetiske (kultur-)provins med hovedstaden Lhasa og danner sammen med den vestenforliggende provins Tsang (tib.: gtsang, sete i Xigazê) høylandets kulturhistoriske hjerte. Dette utvidede område omtales vanligvis som «Sentraltibet» (tib.: Ü-Tsang).
Geografisk ligger det sør i det tibetanske høyland, og var i mange århundrer det politiske, religiøse og økonomiske sentrum for Dalai Lama'ens hersskapsområde
Vestenfor ligger som nevnt Tsang, i nord er Changthangs høylandsstepper, og i sør - opp inn mot Himalayafjellene - er Lhokha (= «sørregionen»), og i øst er Kham.
Tandemhopp

Et tandemhopp er et fallskjermhopp der to personer hopper sammenfestet med én fallskjerm. Tandeminstruktøren er en svært erfaren fallskjermhopper som er spesialutdannet til å gjennomføre denne type hopp, mens tandemeleven eller passasjeren oftest er uten fallskjermerfaring. Instruktøren kontrollerer hele hoppet fra utsprang, frittfall, skjermflygning til landing. Eleven trenger kun 15–30 minutter opplæring.
Tandemhopp er en populær gave til jubilanter og som aktivitet i utdrikningslag. Tandemhopping kan også benyttes for å utdanne nye fallskjermhoppere, men i Norge benyttes andre opplæringsformer (linekurs, AFF-kurs).

Utstyr

Tandemhopping krever spesialkonstruert fallskjermutstyr. Etter utspranget på instruktøren utløse en bremseskjerm (eng: drogue) for å redusere hastigheten til ca. 200 km/h som er terminalhastigheten til single hoppere. Dette er påkrevet for å kunne få en trygg og behagelig skjermåpning, samtidig som det gjør det enklere for en fallskjermfotograf å forevige hoppet.
Tandemskjermer er minst dobbelt så store som vanlige sportsfallskjermer for å kunne bære den økte vekten.

Det har også vært gjennomført tandem BASE-hopp.
Oslo politidistrikt

Historie

Fra 1866 til 1978 holdt Oslo politikammer til i Møllergata 19. I 1978 flyttet hovedkvarteret til Politihuset i Grønlandsleiret 44. I 1998 skiftet det navn fra Oslo politikammer til Oslo politidistrikt.

Politimestere

Christiania fikk sin første politimester i 1744, Mathias Hansen Stub.
Båtliv

Båtliv (tidligere Praktisk Båtliv) er et norsk tidsskrift med ni utgivelser i året som skriver om motorbåter. Bladet eies av Norsk Maritimt Forlag, som også utgir tidsskriftet Seilas. Båtliv har også en nettside som leverer båtartiklene til VG Nett.
Båtliv skriver om nye båter på markedet, utfører tester av båter, presenterer aktuelle havner og farvann og generelle nyheter som angår båtfolket.
Redaktør er Ole Henrik Nissen-Lie, og tidsskriftet hadde 104 000 lesere i 2009, iflg. Norsk Medieindeks.
John Vanderslice

John Vanderslice i Norge

John Vanderslice har spilt to konserter i Norge. Hans første opptreden var på Rockefeller i Oslo den 5. februar 2006 sammen med bandet Death Cab For Cutie, som en del av deres felles Europaturné. Den 14. februar 2008 spilte han en solokonsert på Café Mono.
BBC Music Magazine

BBC Music Magazine er et tidsskrift som utgis i Storbritannia av kringkastingsselskapet BBC og kom ut første gang i juni 1992. Tidsskriftet beskjeftiger seg i det vesentligste med klassisk musikk, men har også egne seksjoner om jazz og world music. Det hevder å være det største i sitt slag i verden rangert etter opplag. Overskuddet "blir returnert til BBC".
Uherské Hradiště

Historie

Byen fikk bystatus av kong Ottokar II av Böhmen i 1257 og navnet Hradiště viser til den lokale festningen. Uherské, som betyr ungarsk, ble lagt til i 1578 og viser til at byen var som grensefestning mot ungarerne og andre folkeslag østfra.
Siden byen befinner seg i nærheten av grensen har den flere ganger blitt hjemsøkt av krigshandlinger. På 1500-tallet ble den angrepet av Kumanfolket, senere fulgte tredveårskrigen og tyrkiske raid. På tross av gjentatte krigstog har byen bare blitt inntatt en gang, av den prøysiske hæren i 1742 under den første schlesiske krig. I løpet av siste halvdel av 1700-tallet og 1800-tallet mistet byen sin militære betydning. På tross av dette var det ikke før i 1840-årene at folk begynte å bosette seg utenfor de gamle bymurene.

Transport

Byens jernbanestasjon ble ombygget i 2004 og vant prisen for Tsjekkias vakreste jernbanestasjon i 2011. Kunovice lufthavn som ligger rundt 5 kilometer fra sentrum har ikke faste avganger men er benyttet av tre lokale flyprodusenter.
Den Internasjonale Figurteaterfestivalen (Agder)

Den Internasjonale Figurteaterfestivalen var navnet på en festival som ble etablert i 1992. Festivalen ble arrangert annethvert år av Agder Teater, frem til den ble lagt ned i 2011.
Giert Werring var festivalens leder så lenge den eksisterte.
Festivalen ble arrangert på Sørlandet med spillesteder i ulike byer. Etter at Arendal kulturhus var innviet, valgte festivalen fra 2009 å legge flere av forestillingene dit. Foruten teaterforestillinger bestod festivalprogrammene også av workshops, foredrag og kurs.
Det var Agder Teaters første teatersjef Bentein Baardson som besluttet at det nystartede teateret skulle satse på en figurteaterfestival. Forslaget kom fra Giert Werring, som imidlertid ikke hadde stor tro på at forslaget ville vinne gehør.

Priser og utmerkelser

I 2007 mottok Agder Teater den såkalte Tyrihansprisen fra UNIMA Norge, som er interesseorganisasjonen for figurteater i Norge. Teateret fikk prisen for sitt arbeid for å sette fokus på figurteater, særlig gjennom å arrangere Den Internasjonale Figurteaterfestivalen..
École nationale supérieure d'électrotechnique, d'électronique, d'informatique, d'hydraulique et des télécommunications

École nationale supérieure d'électrotechnique, d'électronique, d'informatique, d'hydraulique et des télécommunications (ENSEEIHT) er en fransk grande école som uteksaminerer ingeniører sør i Frankrike (Toulouse), og som er medlem av Université Fédérale Toulouse Midi-Pyrénées.
Dalziel og Pascoe

Handling

Sjefsetterforsker Andrew Dalziel og førstebetjent Peter Pascoe jobber på en politistasjon i Yorkshire. De to politimennene er svært forskjellige, og mange oppfatter dem som et pussig par. Men forbrytere har grunn til å være engstelig hvis de to blir satt på saken. 
Dalziel har årelang erfaring, er direkte og likefram og kjenner alle mulige snarveier og triks som kan lette etterforskningen. Han lever usunt og har et spesielt nært forhold til alkohol. Pascoe er universitetsutdannet, liker å gjøre ting etter boka og har store ambisjoner.
Edin Cocalić

Karriere

Cocalić begynte sin karriere i Željezničar Sarajevo. Et av hans store høydepunkt så langt var i et lokalderby mot rivalen FK Sarajevo i en cupkamp hvor Cocalić scoret et mål og laget vant 3-1. I dag er han kaptein både på Željezničar Sarajevo og på U21-landslaget.
Frances Wilson Grayson

Unge år

Grayson ble født som Frances Wilson i Cherokee Village, Arkansas, til A. J. Wilson. Hennes familie flyttet fra  Arkansas til Indiana da hun gikk ut av Muncie High School i Muncie, Indiana. Hun gikk deretter på Chicago Musical College i Chicago, Illinois. Hennes plan var å akkompagnere sin bror som planla å bli profesjonell sanger. Da broren døde stoppet hun med sine musikkstudier. Hun gikk så på Swarthmore College i Swarthmore, Pennsylvania for resitasjon og drama
På Swarthmore College møtte hun John Brady Grayson, og de ble gift 15. september 1914. De ble skilt etter et barnløst ekteskap i ni år.

New York

Frances Grayson flyttet så til New York City, hvor hun skrev for avviser. Hun ble deretter eiendomsmegler.

Luftfartskarriere

I New York ble Grayson interessert i flyvning og ideen om å foreta en flyvning over Atlanterhavet. Hun kjøpte et nytt  Sikorsky S-36 Amfibium som hun døpte Dawn, og fikk finansiell støtte for turen fra Mrs. Aage Ancker. Hun engasjerte løytnant Oskar Omdal som pilot, Brice Goldsborough som navigatør og Frank Koehler som radiooperatør. De planla å starte fra Newfoundland. Omdal skulle fly over Atlanterhavet, selv om Grayson kan ha planlagt å fly deler av strekningen selv.
De fire tok av fra Curtiss Field på Long Island, New York om kvelden 23. desember 1927, med kurs for Harbor Grace på Newfoundland. De sendte melding over radio at noe var galt, men nådde ikke Newfoundland, og spor etter flyet ble aldri funnet. Flyet styret antagelig i havet utenfor Nova Scotia under en storm. Grayson ble 35 år gammel.

Minner

I 1928 ble flere innsjøer nordvest i Ontario navnsatt til ære for de omkomne flyvere fra 1927,. Disse omfatter Goldsborough Lake (50°42′N 89°20′V), Grayson Lake (50°53′N 89°26′V) og Omdahl  Lake (50°49′N 89°29′V) alle nær hverandre i  Wabakimi Provincial Park.
Tilbakekjøpte aksjer

En tilbakekjøpt aksje (engelsk: treasury stock, treasury share, reacquired stock) er en aksje som er kjøpt opp av selskapet som har utstedet aksjene. Dette reduserer antallet utestående aksjer i markedet, inkludert beholdningene til eventuelle innsideeiere.
Tilbakekjøp av aksjer brukes ofte som en skatteeffektiv måte å overføre kontanter til aksjeeierne på, snarere enn å utbetale utbytte. Av og til gjøres dette av selskaper når de føler at aksjen er underpriset i markedet. Andre ganger gjør selskapene det for å tilby en "bonus" i belønningsprogrammene til de ansatte. I stedet for å motta kontanter, får mottakerne et verdipapir som kan stige raskere i verdi enn kontanter som står på en bankkonto.
På britisk engelsk brukes treasury share og i USA treasury stock. Treasury stocks i Storbritannia er det samme som statsobligasjoner.

Fordeler

Hvis man tror på teorien om effisiente markeder, bør ikke det faktum at et selskap kjøper tilbake aksjer ha noen betydning for aksjeprisen. Hvis markedet priser selskapets aksjer til 50 kroner per aksje, og selskapet kjøper tilbake 100 aksjer for 50 kroner aksjen, har selskapet 5000 kroner mindre i aksjer, men antallet utestående aksjer har gått ned med 100. Nettoeffekten bør være at verdien per aksjer er uendret. Imidlertid forbedrer tilbakekjøp av aksjer visse forholdstall. pris/inntjening (inntjening per aksje øker som følge av at det er færre utestående aksjer), men det er bare fordi verdisettingen av et selskaps aksjer basert på de verdiene ikke er et presist mål når selskapet har mye kontanter. Hvis et selskaps aksjer er underpriset så kan selskapet tilgodese de andre aksjeeierne ved å kjøpe tilbake aksjer. Hvis et selskaps aksjer er overpriset, så vil selskapet faktisk skade sine gjenværende aksjeeiere ved å kjøpe tilbake aksjer.

Insentiver

En annen grunn til å kjøpe tilbake aksjer er å belønne de som har aksjeopsjoner.

Etter tilbakekjøp

Selskapet kan enten kansellere aksjene eller beholde aksjene for å selge dem senere.

Beregning av tilbakekjøpte aksjer

I balansen føres tilbakekjøpte aksjer under egne aksjer i form av et negativt tall.
Torger Motland

Torger Motland (født 26. mars 1985 på Hommersåk) er en norsk fotballspiller. Han spiller nå for Ålgård. Han har tidligere spilt i Viking,Stavanger IF, Riska F.K., Sandnes Ulf, Bryne (utlån 2005-2006), Mandalskameratene (utlån 2007) og Randaberg. Han kom til Vikings juniorlag i 2003, som vant cupfinalen for junior mot Tromsø 8-0 samme år.
Storvika (Svalbard)

Storvika er en 5 km bred bukt nord for Kapp Borthen, vest i Wedel Jarlsberg Land på Spitsbergen, Svalbard. Bukta ligger under flere fjell, bl.a Kvassnilken (631 m) i øst. I sørvest ligger Torellbreen med fjell imellom disse.
Her renner den betydelige Orvinelva ut fra øst mot havet i vest, med kilder i Orvindalen og de vestligste deler av Torellbreen. I elvedeltaet nede ved stranden ligger restene av en russisk pomor-fangsthytte fra 1800-tallet. Langs kysten er det flere grunne vann og laguner. Området tilhører Sør-Spitsbergen nasjonalpark. I nord går bukta opp til Hannevigodden, hvor Gråholmbukta fortsetter nordover. I sør avgrenses bukta også av Kapp Berg med fangsthytta «Trondsenhuset» (1919), og øya Olsholmen med Olsholmen fuglereservat.
Lödöse

Historie

Lödöse var den viktigste havnebyen på den svenske vestkysten i 500 år. Allerede på midten av 1000-tallet begynte stedet å få bymessig form. Lödöse nevnes første gang på 1100-tallet av den danske historikeren Saxo, og i Knyttlingasagan er det en by med tre kirker, kastell, kongsgård og en myntverksted. I løpet av 1200-tallet ble kastellet ombygd til et borganlegg, Lödösehus, som administrativt sentrum for Västergötland, Dal og Värmland. Lödösehus mistet sin betydning da Magnus Eriksson bygget Lindholmen i 1330, (en borg ved Göta älv) og Älvsborg i 1360. Lödöse kalles iblant Göteborgs forløper, Gamla Lödöse.
Lödöse i Västergötland var som Sveriges eneste havn i vest veldig viktig for forbindelsene vestover. Dets make finnes i Kalmar og Söderköping, og skiller seg mye fra Skara i Västergötland som var en innlandsby. I Lödöse ble det drevet internasjonal handel med andre skandinaviske folk og tyskere, engelskmenn og hollendere. Tyskerne ble den dominerende handelsparten. Man importerte varer som ikke kunne frembringes i Sverige og således Västergötlands dyreproduksjon, men også tømmer og jern. Kongsmakten bygde borgen – Lödösehus – og startet myntverk som viste dens interesse for å ha kontroll med byen, men de geografiske betingelsene ved vestgrensen gjorde at byens styre mange ganger tok selvstendige beslutninger, fordi sentralmaktens representanter var for langt borte. Her som i det senere anlagte Nya Lödöse kom en tiggerorden – dominikanerne – til å etablere seg i 1243, en kirkeinstitusjon ved siden av menighetskirkene og hospitalet. Det er senere ikke omtalt første gang i 1286. Byen flyttet i 1473 til Göta älvs utløp (nåværende Gamlestaden) for å unngå den norske kontrollen og beskatningen ved Kungälv, der Bohus fästning var som en lås for alle sjøfarende. Nordmennene hadde til og med en landtunge på den svenske siden av elven. Noen borg var det ikke behov for å bygge Nya Lödöse, da Älvsborg var i nærheten. En treborg som av Gustav Vasa ble bygget om til en stenborg.
Mange funn fra middelalderen gjort fra området finnes i dag på Lödöse museum, hvor disse er utstilt. Museet har røtter tilbake til 1960-tallet, mens nåværende museumsbyginger åpnet i 1994.
I juni hvert år spilles det middelalderske teaterstykket Vid Ljuda Os på en friluftsscene bak Lödöse museum. Oppsetningen arrangeres av Studieförbundet Vuxenskolan og framføres av et 70-talls amatørskuespillere. Teaterstykket handler om kong Magnus Eriksson og hans dronning Blanka av Namur, om stedets spedalske og Heliga Birgitta. Ljuda er en elv som renner gjennom Lödöse og os er et gammelt ord som betyr elvemunning.
Spenningsstyring (elektronikk)

Spenningsstyring betegner bruk av en spenning for å regulere forskjellige parametere. Et eksempel på dette er en spenningsstyrt oscillator, der man regulerer frekvensen ved å variere spenningen på kontrollbenet.
Ved lading av batterier bruker man i noen tilfeller spenningstyring. Da måler man batteriets spenning for å se når batteriet er ferdig ladet, i motsetning til strømstyrt lading, der man måler ladestrømmen.
Monacos Grand Prix 2012

Baneendringer før løpet

Etter løpet i 2011 ble det gjennomført en rekke endringer med henblikk på å bedre sikkerheten på banen. De fleste endringene hadde sin bakgrunn i Sergio Pérez' ulykke under kvalifiseringen for 2011-løpet, hvor han krasjet inn i sikkerhetsbarrieren ved Nouvelle Chicane. Han pådro seg en hjernerystelse og et forstuet lår, og kunne ikke delta i løpet dagen etter.
Påfølgende målinger av baneoverflaten viste høydeforskjeller på opptil 20 cm i bremsesonen før sjikanen hvor Pérez mistet kontrollen over bilen, og som følge av dette ble dette området av banen jevnet ut. Barrieren som Pérez traff ble også flyttet 14,6 meter lenger bak.
Endringer andre steder på banen omfattet en utvidelse av utkjøringen fra pit og fjerning av enkelte trær i samme område, for derved å bedre utsikten til banen for førerne. Ved Sainte Dévote og Piscine (svømmebassenget) ble de gamle dekkbarrierene byttet ut med TecPro-barrierer av samme type som ved Nouvelle Chicane, og i flere avkjøringssoner ble det lagt høyfriksjonbelegg av samme type som på Paul Ricard-banen og i Abu Dhabi.

Førerstraffer

Michael Schumacher fikk etter løpet i Spania en gridstraff på fem plasser for å ha forårsaket en kollisjon med Bruno Senna.
Nettbuss Nordfjord-Ottadalen

Virksomhet

Selskapet har hatt en omfattende virksomhet persontrafikk med buss fra Måløy i vest, Bergen Oslo i sør, Trondheim i nord og Gudbrandsdalen/ Lillehammer i øst. Rutenettet omfattet lokaltrafikk i Nordfjord og deler av Sunnmøre, Ottadalen, deler av Gudbrandsdalen, dessuten Gausdal og Lillehammer-området. I tillegg var det en rekke ekspressbussruter fra disse områdene til Bergen, Trondheim og Oslo, blant annet Nordfjordekspressen. Disse rutene gikk i regi av NOR-WAY Bussekspress og Nettbuss express.
Selskapet drev tidligere også godstrafikk – både lokalt og langtransport. Fra 1. januar 2008 ble denne trafikken lagt til Fjord1 Transport.
Nettbuss kjøpte 51 prosent av aksjene i selskapet høsten 2011 og fra 1. januar 2012 ble navnet endret til Nettbuss Nordfjord-Ottadalen AS.
Etter at selskapet ved nyttår 2014 og sommeren 2014 mistet begge sine tidligere ruteområder, drev selskapet kun med tur- og ekspressbusskjøring.
1. mai 2015 ble selskapet fusjonert inn i Nettbuss Ekspress AS, siden 1. januar 2016 kjent som Nettbuss Travel AS.
Myroslav Ivan Ljubatsjivskyj

Liv og virke

Han ble presteviet i 1938 i Lwów (Lviv), som da var del av Polen, og fortsatte sine teologiske studier i utlandet. Under andre verdenskrig ble Vest-Ukraina okkupert og senere annektert av Sovjetunionen, og fra 1940 til 1990 var den ukrainsk-katolske kirke undertrykt i Sovjetunionen. Ettersom det derfor ikke var mulig for Ljubatsjivskyj å reise hjem, kom han i 1947 til USA. Der ble han teologiprofessor ved ukrainernes presteseminar i Stamford, Connecticut. I 1968 ble han lærer ved presteseminaret i Washington D.C. 
Han ble utnevnt til ukrainsk-katolsk erkeepark av Philadelphia i 1979. Den 27. mars 1980 ble han koadjutor for storerkeeparken av Lviv, kardinal Josyp Slipyj (med bopel i Roma). Han rykket opp som storerkeepark av Lviv 7. september 1984 (fra kardinal Slipyjs død). Først etter den kalde krigen, i 1991, ble det mulig for ham å vende tilbake til Ukraina. 
Han ble kreert til kardinal av pave Johannes Paul II i 1985.
Guttehirden

Guttehirden var underorganisasjon innen NS Ungdomsfylking (NSUF), ungdomsorganisasjonen til det norske fascistpartiet Nasjonal Samling (NS). Guttehirden var hird-organisasjonen for gutter mellom 10 og 14 år, dannet etter mønster fra Hitlerjugend i det nazistiske Tyskland der tilsvarende aldergrupper var organisert i Jungvolk. Unghirden var for unge gutter og menn mellom 14 og 18 år.

Historie

Navnet «hird» var inspirert fra norrøn tid. Hird og hirdmenn var krigsmennene til en høvding, stormann eller konge. NS Ungdomsfylking (NSUF) var en organisasjon for ungdommer generelt. Etter hvert ble det opprettet ulike underorganisasjoner, og fra om lag 1940 av ble det organisert jente- og guttehird. Hirden var organisert militært, og medlemmene bar uniform, men var ubevæpnet. Øverste leder for NSUF var ungdomsfører og minister Axel Stang. NSUFs underavdelinger var som Hirden inndelt i lag, tropp, sveit, fylking og regiment.
For å bli medlem av Hirden måtte en sverge følgende ed:«Jeg sverger deg Vidkun Quisling som øverste hirdsjef og Fører for det norske folk å være tro og tapper, lover deg lydighet inntil døden, så sant hjelpe meg Gud.»
Flere ble i landssvikoppgjøret etter andre verdenskrig dømt for blant annet å ha vært medlem i guttehirden.
Eosthenias

Levevis

Disse billene har larver som lever i død ved.

Utbredelse

Arten er utbredt i India (Chennai).
Serrognathus (Eurytrachelus) submolaris

Utseende

En middelsstor til stor (hannen 30-70 millimeter), svart, kraftig bygd hjortebille, dekkvingene er gjerne brunlige. Hannens kjever er gjerne nokså rette, kraftige med en tann omtrent i midten, tre-fire små tenner utenfor denne, men små hanner har kjever uten tenner. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen. Hunner og små hanner har fine punktrader på vingene.

Levevis

Larvene utvikler seg i råtne trestammer, hunnene legger egg i døde trestammer med hvitråte.

Utbredelse

Arten er utbredt fra Pakistan i vest til Thailand i øst.
Asnières-en-Bessin

Befolkningsutvikling

Antall innbyggere i kommunen Asnières-en-Bessin
Referanse: INSEE
Pseudohomonyx javanus

Utseende

En middelsstor, (ca. 15 millimeter), avlang, blankt mørkbrun hornbille med svært kraftige bein. Hodet mangler horn eller knøler, dekkvingene har dype punktstriper. Pronotum er rundet, nærmest ovalt sett ovenfra. Hos hannen har pronotum en tann på forkanten og er litt uthulet bak denne.

Levevis

Larvene lever i jorda der de spiser råtnende plantemateriale.

Utbredelse

Arten er utbredt på Java og Sumatra.
Studentsamskipnaden i Innlandet

Studentsamskipnaden i Innlandet er en studentsamskipnad som ble opprettet 1. januar 2017 gjennom en sammenslåing av Studentsamskipnaden i Hedmark og Studentsamskipnaden i Oppland. Den har ansvaret for studentvelferden ved Høgskolen i Innlandet.